CELEX: 32011R1161
Language: da
Date: 2011-11-14 00:00:00
Title: Kommissionens forordning (EU) nr. 1161/2011 af 14. november 2011 om ændring af Europa-Parlamentets og Rådets direktiv 2002/46/EF, Europa-Parlamentets og Rådets forordning (EF) nr. 1925/2006 og Kommissionens forordning (EF) nr. 953/2009 for så vidt angår listerne over mineraler, der kan tilsættes til fødevarer EØS-relevant tekst

15.11.2011   
            
            
               DA
            
            
               Den Europæiske Unions Tidende
            
            
               L 296/29
            
         KOMMISSIONENS FORORDNING (EU) Nr. 1161/2011
   af 14. november 2011
   om ændring af Europa-Parlamentets og Rådets direktiv 2002/46/EF, Europa-Parlamentets og Rådets forordning (EF) nr. 1925/2006 og Kommissionens forordning (EF) nr. 953/2009 for så vidt angår listerne over mineraler, der kan tilsættes til fødevarer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (1), særlig artikel 4, stk. 5,
   under henvisning til Europa-Parlamentets og Rådets forordning (EF) nr. 1925/2006 af 20. december 2006 om tilsætning af vitaminer og mineraler samt visse andre stoffer til fødevarer (2), særlig artikel 3, stk. 3,
   under henvisning til Europa-Parlamentets og Rådets direktiv 2009/39/EF af 6. maj 2009 om fødevarer bestemt til særlig ernæring (3), særlig artikel 4, stk. 3,
   efter høring af Den Europæiske Fødevaresikkerhedsautoritet (EFSA), og
   ud fra følgende betragtninger:
   
               (1)
            
            
               Bilag II til direktiv 2002/46/EF indeholder en liste over vitaminer og mineraler, der kan anvendes ved fremstilling af kosttilskud. Bilag I og II til direktiv 2002/46/EF er blevet erstattet ved Kommissionens forordning (EF) nr. 1170/2009 (4). Ændringer af listen i bilag II til direktiv 2002/46/EF som ændret ved nævnte forordning skal vedtages i overensstemmelse med direktivets artikel 4 og efter proceduren i direktivets artikel 13, stk. 3.
            
         
               (2)
            
            
               Bilag II til forordning (EF) nr. 1925/2006 indeholder en liste over vitamin- og mineralkilder, der kan tilsættes til fødevarer.
            
         
               (3)
            
            
               Bilaget til Kommissionens forordning (EF) nr. 953/2009 (5) indeholder en liste over stoffer, der i specielt ernæringsmæssigt øjemed kan anvendes i fødevarer til særlig ernæring.
            
         
               (4)
            
            
               EFSA har evalueret en række nye mineraler til anvendelse i fødevarer. De stoffer, som EFSA har afgivet en positiv udtalelse om, bør tilføjes til listerne i de pågældende retsakter.
            
         
               (5)
            
            
               Den Rådgivende Gruppe for Fødevarekæden, Dyresundhed og Plantesundhed har hørt de berørte parter, og de fremsatte bemærkninger er taget i betragtning.
            
         
               (6)
            
            
               Direktiv 2002/46/EF, forordning (EF) nr. 1925/2006 og forordning (EF) nr. 953/2009 bør derfor ændres i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   I punkt B i bilag II til direktiv 2002/46/EF foretages følgende ændringer:
   
               a)
            
            
               Følgende linjer indsættes efter »ferrophosphat«:
               »jern(II)ammoniumphosphat
               jern(III)natrium-EDTA«.
            
         
               b)
            
            
               Følgende linjer indsættes efter »natriumsalte af orthophosphorsyre«:
               »natriumsulfat
               kaliumsulfat«.
            
         Artikel 2
   I punkt 2 i bilag II til forordning (EF) nr. 1925/2006 foretages følgende ændringer:
   
               a)
            
            
               Følgende linjer indsættes efter »ferrosulfat«:
               »jern(II)ammoniumphosphat
               jern(III)natrium-EDTA«.
            
         
               b)
            
            
               Følgende linje indsættes efter »chrom(III)sulfat og hexahydrat heraf«:
               »chrompicolinat«.
            
         Artikel 3
   I kategori 2 (mineraler) i bilaget til forordning (EF) nr. 953/2009 foretages følgende ændringer:
   
               a)
            
            
               Følgende linjer indsættes efter »ferrosulfat«:
               
                           »jern(II)ammoniumphosphat
                        
                        
                           x
                        
                        
                            
                        
                     
                           jern(III)natrium-EDTA
                        
                        
                           X«
                        
                        
                            
                        
                     
         
               b)
            
            
               Følgende linje indsættes efter »chrom(III)sulfat og hexahydrat heraf«:
               
                           »chrompicolinat
                        
                        
                           X«
                        
                        
                            
                        
                     
         Artikel 4
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. november 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 183 af 12.7.2002, s. 51.
   
      (2)  EUT L 404 af 30.12.2006, s. 26.
   
      (3)  EUT L 124 af 20.5.2009, s. 21.
   
      (4)  EUT L 314 af 1.12.2009, s. 36.
   
      (5)  EUT L 269 af 14.10.2009, s. 9.